Saka taun 1978 tekan 1983, Bergman dadi juru yasa (prodhusèr), juru warta, lan wusana èksekutif kang tinanggenah ing urusan warta invèstigasi ing ABC News. Dhèwèké iku kalebu prodhusèr wiwitan kanggo "20/20". Ing taun 1983, Bergman mlebu miwiti makarya ing CBS News minangka prodhusèr kalawarta minggon "60 Minutes". Minangka prodhusèr "60 Minutes, "ing wektu 14 taun Bergman yasa luwih saka 50 carita, wiwit babagan komplotan tindak pidana, dol-tinukuné gegaman ing tlatah donya, dol-tinukune narkotika, nganti tekan babagan perang Iran-Iraq lan perang Teluk Persia. Bergman uga yasa wawanwicara kang pisanan dilakoni déning tivi Amerika Sarikat klawan pangarepé Hezbollah saka Lebanon.